text: Horsensdrabet i TV2-programmet Station 2
  27 marts 2014 kl. 12.20
  Politiet har endnu ikke fundet det afgørende spor i knivdrabet af den 22-årige Ahmad Fawad Karimi fra Horsens. Nu får de hjælp af TV2-programmet Station 2 Efterlyst.
  Station 2 sender i aften direkte fra Hybenvej i Horsens, hvor drabet blev begået. Sydøstjyllands Politi vil også være til stede under udsendelsen. Politiet forsøgte mandag at finde vidner gennem Twitter. De fik henvendelser, men intet afgørende.
  Den 22-årige Ahmad Fawad Karimi blev fundet dræbt i sin lejlighed den 18. marts. Siden har politiet gennemrodet fem ton affald for at finde mordvåben eller andre spor. Mordvåbnet dukkede dog ikke op ved den gennemsøgning.
  Station 2 sendes på TV2 i aften klokken 20.50.
  I morgen aften er vi med i Station 2 Efterlyst med drabet fra Horsens - se med og hjælp med opklaringen, hvis du har info Ring 114 #politidk
  
  